
	Par grozījumu Jūrmalas domes 2024. gada 27. jūnija lēmumā Nr. 311 “Par Jūrmalas valstspilsētas pašvaldības dalību grantu programmā “(ie)dvesma””
	(protokols Nr. 9, 38. punkts)


Jūrmalas valstspilsētas pašvaldība kopš 2017. gada īsteno grantu programmas “(ie)dvesma” konkursu (turpmāk – grantu programma) sadarbībā ar AS “SEB banka” (reģistrācijas Nr. 40003151743) un citām Latvijas pašvaldībām, lai atbalstītu jaunu uzņēmumu izveidi un esošo attīstību. 

Deviņu gadu laikā Jūrmalas valstspilsētas pašvaldība grantu programmas ietvaros atbalstījusi 12 uzņēmējdarbības projektus, sekmējot jaunu uzņēmumu izveidi un esošo uzņēmumu izaugsmi Jūrmalas valstspilsētas administratīvajā teritorijā. Ņemot vērā grantu programmas pozitīvo ietekmi uz uzņēmējdarbības attīstību, no 2026. gada grantu programmai pievienosies vēl viena pašvaldība – Salaspils novada pašvaldība, reģistrācijas Nr. 90000024008.

Lai īstenotu Jūrmalas valstspilsētas attīstības programmas 2023.–2029. gadam, kas apstiprināta ar Jūrmalas domes 2022. gada 15. septembra lēmumu Nr. 409 “Par Jūrmalas valstspilsētas attīstības programmas 2023.–2029. gadam un Jūrmalas valstspilsētas attīstības programmas 2023.–2029. gadam Stratēģiskā ietekmes uz vidi novērtējuma Vides pārskata apstiprināšanu”, Rīcības plāna prioritātes “Tūrisms kūrortpilsētas konkurētspējai” (T), rīcības virziena “Uzņēmējdarbībai pievilcīga vide” (T2) uzdevuma T2.4. “Veicināt uzņēmumu izveidi, darbības un sadarbības attīstību” darbību T2.4.2. “Organizēt pasākumus un konkursus, kas veicina jaunu uzņēmumu rašanos, un rīkot tematiskus seminārus par jaunu ideju ģenerēšanas metodēm uzņēmējdarbības uzsākšanai” un darbību T2.4.4. “Īstenot līdzfinansējuma konkursu uzņēmējdarbības atbalstam”, kuru viens no sagaidāmiem rezultātiem ir īstenot pasākumus uzņēmējdarbības veicināšanai un ieviest uzņēmējdarbības atbalstam paredzētu līdzfinansējuma konkursu, ir nepieciešams veicināt jaunu uzņēmumu rašanos un esošu uzņēmumu attīstību, tajā skaitā sadarbībā ar citām Latvijas pašvaldībām, un lai sniegtu atbalstu uzņēmējdarbības ideju īstenošanai, kā arī pamatojoties uz Pašvaldību likuma 4. panta pirmās daļas 12. punktu un Jūrmalas domes Attīstības un vides jautājumu komitejas 2026. gada 16. jūlija atzinumu (protokols Nr. 1.2 - 11/55), Jūrmalas dome nolemj:
Izdarīt Jūrmalas domes 2024. gada 27. jūnija lēmumā Nr. 311 “Par Jūrmalas valstspilsētas pašvaldības dalību grantu programmā “(ie)dvesma”” šādu grozījumu:

Papildināt 1. punktu aiz vārdiem “Ropažu novada pašvaldību” ar pieturzīmi un vārdiem “, Salaspils novada pašvaldību”.

	Priekšsēdētājs
	(paraksts*)
	J. Lediņš


*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU.

